Tiltaksplan for Norges nasjonalparklandsbyer 2014

1 Administrasjon, intern forankring, utvikling og erfaringsutveksling

**1.1 Administrasjon, herunder koordinering og ledelse kr 2 355 000**

Lønn, konsulentbistand, møte-/reisekostnader og kontorleie.

Nasjonal koordinator skal være ansatt i 80 – 100 % stilling. Lokale koordinatorer skal være ansatt i minimum 50 % stilling. Dette skal sikre gjennomføring av tiltak, tilstrekkelig deltakelse og kontinuitet i nettverket, samt utvikling av nasjonalparklandsbyene.

Work shop, seminar og lignende skal sikre medvirkning, erfaringsutveksling, framdrift, kontinuitet og kvalitet i arbeidet.

Spesifisert budsjett administrasjon og ledelse:

|  |  |
| --- | --- |
| Lønn og sosiale kostn., 50 %, 1. januar-30. juni – Nasjonal koordinator | 175 000 |
| Lønn og sosiale kostn., 80 %, 1. juli-31. desember – Nasjonal koordinator | 280 000 |
| Kontorleie og andre adm. utgifter, utstyr | 80 000 |
| Reisekostnader – Nasjonal koordinator | 50 000 |
| Lønn, sosiale kostn., 50 % av 600 000, 1 år – Lokale koordinatorer \*(egenandel(egenandel) | 1 500 000 |
| Reisekostnader og andre adm. utgifter– arbeidsgruppe, 6 pers | 100 000 |
| Kompensasjon til kommuner for merarbeid støttefunksjoner | 20 000 |
| Møter styringsgruppa, prosess | 150 000 |

Lønn, sosiale kostn., 50 % av 600 000, 1 år – Lokale koordinatorer er egenandel kommunene.

Møter styringsgruppa, prosess er egenandel kommunene. Samlet egenandel kr 1 650 000.

**1.2 Nasjonal merkevare- og kommunikasjonsstrategi kr 150 000**

1.2.1

Klimadirektoratet har av Klima- og miljødepartementet fått i oppdrag å utarbeide en merkevare- og kommunikasjonsstrategi for nasjonalparker, herunder nasjonalparksentre og alle andre naturinformasjonssentre og kompetansesentre, nasjonalparklandsbyer og kommuner. Strategien skal også omfatte en handlingsdel som følger opp mål og strategier for nasjonalparksentre, naturinformasjonssentre og kompetansesentre. Arbeidet skal videre inkludere en 5-årig implementeringsplan.

Nasjonal og lokale koordinatorer i nasjonalparklandsbyene skal sammen med representanter fra nasjonalparkkommunene utgjøre en egen arbeidsgruppe under dette arbeidet. Dette innebærer deltakelse på 4 Work shops samt annet relevant arbeid.

1.2.2

Nasjonalparklandsbyene skal utrede en framtidig permanent driftsform og organisering. Primært gjelder dette et alternativ hvor nasjonalparklandsbyene og nasjonalparkkommunene slår seg sammen. Årsmøtet i nasjonalparkkommunene har gitt sitt styre mandat til å iverksette prosessen.

2 Merkevarebygging

Nasjonalparklandsbyene skal være nasjonalparkenes kommersielle spydspiss.

***2.1 Profilering/informasjon* kr 320 000**

Det er stadig behov for profileringstiltak i nasjonalparklandsbyene. Disse utarbeides i fellesskap for å sikre kvalitet og felles standarder, men med lokal tilpasning.

Geilo og Storslett nasjonalparklandsbyer lager Nasjonalparkmagasin.

Øvrige redaksjonell omtale i lokale/regionale magasiner/tidsskrifter.

3 Kompetanseheving

**3.1 Vertskapskurs og ambassadørarbeid kr 100 000**

Gjennomføring av vertskapskurs i nasjonalparklandsbyene er et kontinuerlig arbeid som må videreutvikles, oppdateres og tematiseres. Det skal være lokal tilpasning som kvalitetssikres gjennom nettverket.

Det er viktig at det skapes lokalt eierskap til vertskapsrollen og at man ser dette som en investering i næringsutviklingen i den enkelte nasjonalparklandsby.

Kommunenes og deltakernes egeninnsats i forbindelse med vertskapskurs/ambassadørarbeid skal komme til uttrykk.

Det søkes samarbeid lokalt/regionalt, herunder nasjonalparkkommunene, Statens naturoppsyn, nasjonalparkforvaltere og Nasjonalparksentre.

4 Kompetanse barn og unge

Tiltak 4.1 og 4.2 må sees i sammenheng.

**4.1 Ferdigstille undervisningsopplegg kr 300 000**

herunder:

1. Kunnskap om naturen i og rundt verneområdet
2. Kunnskap om Nasjonalparklandsbyens historie
3. Kunnskap om kultur- og næringslivet i bygda
4. Kunnskap om grunnlaget for vernet og geografisk utstrekning
5. Fremme tilhørighet til bygda og naturen gjennom opplevelser og egne erfaringer.

Tett dialog med ressurspersoner i nettverket er en forutsetning og en legger opp til felles seminar med skolene i alle landsbyene (kostnad 50 000). Det forutsettes at ”Den naturlige Skolesekken” (DNS) gjennomfører faglig samling på høsten 2014, og at DNS dekker kostnadene ved denne.

Ansvarlig for tiltaket er Vingelen Utvikling AS ved Leif Vingelen.

**4.2 Lokale tiltak i nasjonalparklandsbyene kr 500 000**

Vedlikehold og videreutvikling av eksisterende eller iverksette nye tiltak rettet mot barn/unge i et samarbeid mellom lokal skole, Landsbyråd, NPL-koordinatorer, Naturinformasjonssentre og andre naturlige samarbeidspartnere.

Målsetting med tiltaket er å utarbeide pedagogiske opplegg og innhold med forankring i skoleverket. Arbeidet skal ha overføringsverdi, og kunne deles med andre. Tiltaket skal også være egnet i turistsammenheng, lokal verdiskaping.

Gjennom aktivitet og opplevelser skal det formidles kunnskap om natur, kultur og nasjonalparkene og tilliggende verneområder på en interessant og engasjerende måte. Tiltaket skal være egnet for barn og unge, familier, voksne og eldre.

Geilo: Miljøløype Storestølen – informasjons-/fakta-/aktivitetspunkter

Jondal: Elvestien – informasjons-/fakta-/aktivitetspunkter

Lom: Åsjo Naturreservat – Dyreliv i våtmark

Fuglekikkertårn/obeservasjonsposter

Storslett: 100-meterskogen – informasjons-/fakta-/aktivitetspunkter

Vingelen: Naturreservat – Dyreliv i våtmark

Fuglekikkertårn/obeservasjonsposter.

Alternativt natursti.

**5 Miljø**

**5.1 Miljøtiltak kr 400 000**

Tiltaket er tredelt.

1. Miljøsertifisering   
   Miljøsertifisering skal bidra til økt bevissthet rundt ivaretakelse av miljø og natur. Videre styrke bedriftene i konkurransen på sine markeder hvor markedene stiller stadig strengere miljøkrav til leverandør. Andre fordeler vil være lavere kostnader. Tiltaket skal bidra til at bedrifter og virksomheter kan gjennomføre miljøsertifisering. Medfinansieres evt. med andre offentlige støtteordninger. Bedriften/virksomhetens egenandel skal være minimum 50 %.
2. Utredning «Merket for Bærekraftig reisemål»  
   Merket for Bærekraftig reisemål er et kvalitetsmerke for reisemål i Norge. Merket bygger på en standard som setter tydelige krav til reisemålets evne til bærekraftig virksomhet og utvikling. Merkeordningen er et tilbud til norske reisemål som ønsker å ta et ansvar for reiselivets negative påvirkning på miljøet. Merking forutsetter at reisemålet tar vare på natur, kultur og miljø, styrker sosiale verdier og er økonomisk levedyktig.
3. Utredning ladestasjon.

Det er økende interesse for å etablere ladestasjoner for elektriske kjøretøyer i og omkring nasjonalparklandsbyene. Dette er mangelvare i distriktene. Lokale kraftselskaper viser også interesse når det gjelder etablering av slike. Dette er et viktig tiltak med stor oppmerksomhet og signaleffekt som vi ønsker å utrede for en evt. deltakelse i en framtidig etablering.

Målet er å ha et grønt reise- og næringsliv!

6 Arrangement

**6.1 Arrangement kr 500 000**

Arrangementer skal bidra til bevisstgjøringen rundt nasjonalparkene og nasjonalparklandsbyene, herunder natur- og kulturarven. Målgruppe er både tilreisende og fastboende. Fastboende for å styrke lokal forankring, identitet og stolthet.

Tiltak kan gjennomføres i samarbeid med eksisterende arrangement, eksempelvis Landsbydag, Nasjonalparkdag, arrangement for markering av NPL status, lokale natur- og kulturtradisjoner.

Landsbyene skal dele sine erfaringer med hverandre.

7 Produktutvikling

**7.3 Videreutvikling infrastruktur kr 1 000 000**

God infrastruktur er grunnleggende for å få lokal befolkning og tilreisende i aktivitet, herunder folkehelse.

Synliggjøring, herunder; rydding, merking, skilting, fysisk tilrettelegging

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Budsjett Tiltaksplan Norges Nasjonalparklandsbyer 2014** |  |  |  |  |  |  |
|  | Vedtatt 9. mai 2014 |  |  |  |  |  |  |
| **Post** | **Tiltak** | **Gjennom- føring** | **Beskrivelse** |  | **Finansiering** | | |
| **Kostnad** | **Statlige midler** | **Kommune** | **Andre** |
|  |  |  |  |  |  |  |  |
| **1. Administrasjon, intern forankring, utvikling og erfaringsutveksling** | | |  |  |  |  |  |
| 1.1 | Administrasjon, herunder koordinering og ledelse | Felles | Lønn nasjonal koordinatorer i 50 %-stilling 1/1-30/6-2014 og i 80 %-stilling 1/7-31/12-2014. Møter/reiser, kontorleie og adm. utgifter. | 2 355 000 | 705 000 | 1 650 000 |  |
| 1.2 | 1.2.1 Deltakelse Nasjonal merkevarestrategi. 1.2.2 Driftsform og organisering. | Alle koordinatorer Styr.- + arb.grp | 4 Work shops for NPL-arbeidsgruppe sammen med NPK-arbeidsgruppe. Utrede framtidig driftsform og organisering sammen med NPK. | 150 000 | 150 000 | 0 |  |
|  |  |  |  |  |  |  |  |
| **2. Overordnet merkevarebygging** | |  |  |  |  |  |  |
| 2.1 | Informasjon - Profilering | Alle | Standard profileringsmateriell for nasjonalparklandsbyene. Nasjonalparkmagasin, redaksjonell omtale andre steder | 320 000 | 95 000 | 225 000 |  |
|  |  |  |  |  |  |  |  |
| **3. Kompetanseheving** | |  |  |  |  |  |  |
| 3.1 | Vertskapskurs, Ambassadørarbeid | Alle | Forankring, medvirkning, Vertskapsrolla, kompetanseheving | 100 000 | 50 000 | 50 000 |  |
|  |  |  |  |  |  |  |  |
| **4. Kompetanse barn og unge (forutsatt ekstern finansiering)** | | |  |  |  |  |  |
| 4.1 | Ferdigstilling undervisningsopplegg | Leif Vingelen | Hovedprosjekt, Leif Vingelen prosjektleder | 300 000 | 300 000 | 0 |  |
| 4.2 | Lokale tiltak i alle landsbyer | Alle | Natursti mm. Videreutvikling, overføring og implementering ref. pkt 4.1 | 500 000 | 250 000 | 250 000 | 0 |
|  |  |  |  |  |  |  |  |
| **5. Miljø** | |  |  |  |  |  |  |
| 5.1 | Miljøtiltak | Alle | Sertifisering, bærekraftig reiseliv, ladestasjon | 200 000 | 200 000 | 0 | 0 |
|  |  |  |  |  |  |  |  |
| **6. Arrangementer** | |  |  |  |  |  |  |
| 6.1 | Arrangement | Alle | Nasjonalpark-/nasjonalparklandsbydag/arrangementer i samarbeid med andre. | 500 000 | 250 000 | 250 000 | 0 |
|  |  |  |  |  |  |  |  |
| **7. Produktutvikling** | |  |  |  |  |  |  |
| 7.1 | Infrastruktur | Alle | Videreutvikling og vedlikehold av nasjonalparklandsbyene, herunder; infrastruktur, stier, løyper mv. Informasjonsknutepunkt. | 1 000 000 | 500 000 | 500 000 |  |
|  |  |  | **Totalt:** | **5 425 000** | **2 500 000** | **2 925 000** | **0** |